joelniklaus/EU_Wikipedias huggingface dataset:
Άγιοι Πάντες Χανίων

Οι Άγιοι Πάντες είναι οικισμός της κοινότητος Παϊδοχωρίου του δήμου Αποκορώνου στην περιφερειακή ενότητα Χανίων της Κρήτης, σύμφωνα με το πρόγραμμα Καλλικράτης.  

Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Αποκορώνου του νομού Χανίων, στο γεωγραφικό διαμέρισμα Κρήτης. 
Μέχρι το 1940 ο οικισμός ονομαζόταν Μπαμπαλή Χάνι και μέχρι το 1957,  Μπαμπαλής.

Γεωγραφία
Οι Άγιοι Πάντες είναι πεδινός οικισμός στο ανατολικοκεντρικό τμήμα του νομού, δυτικά του Βάμου, σε μέσο σταθμικό υψόμετρο 150. Είναι κόμβος πάνω στην παλαιά εθνική οδό Χανίων-Ρεθύμνου και απέχουν 26 χλμ. περίπου ΝΑ. των Χανίων.

Πληθυσμός

Διοικητικές μεταβολές μέχρι τον «Καλλικράτη»
Ως Μπαμπαλή Χάνι

Ο οικισμός αναγνωρίστηκε το 1925 και προσαρτήθηκε στην κοινότητα Πεμονίων. Το 1926 προσαρτήθηκε στην κοινότητα Κάινας. Το 1940 μετονομάστηκε σε Μπαμπαλής 

Ως Μπαμπαλής
Με το ΦΕΚ 11Α - 24/01/1957 μετονομάστηκε σε Άγιοι Πάντες
Ως Άγιοι Πάντες
Με το ΦΕΚ 220Α - 28/12/1962 αποσπάστηκε από την κοινότητα Κάινας και προσαρτήθηκε στην κοινότητα Παϊδοχωρίου
Με το ΦΕΚ 239Α - 03/11/1989 αποσπάστηκε από την κοινότητα Παϊδοχωρίου και προσαρτήθηκε στον δήμο Φρε
Με το ΦΕΚ 87Α - 07/06/2010 αποσπάστηκε από τον δήμο Φρε και προσαρτήθηκε στον δήμο Αποκορώνου

(Πηγή: https://www.eetaa.gr/metaboles/oikmet_details.php?id=19868)

Γενικά
Το παλαιό όνομα του χωριού οφείλεται στον Τούρκο Μπαμπά Αλή, ο οποίος διατηρούσε χάνι στην περιοχή. Οι πρώτες οικογένειες του Σταύρου Νικηφοράκη από το Μελιδόνι, με την πολυμελή οικογένειά του (8 παιδιά) και του Γιώργου Κουράκη από τα Κυριακοσέλια εγκαταστάθηκαν, εκεί, στις αρχές του 1905. 
Οι κάτοικοι ασχολούνται κυρίως με την γεωργία και την κτηνοτροφία. Η περιοχή παράγει ελαιόλαδο και κρασί.

Αξιοθέατα
Η εκκλησία των Αγίων Πάντων στο κέντρο του οικισμού, σταυροειδούς ρυθμού με μεγάλο κυλινδρικό θόλο. Σύμφωνα με την παράδοση ο καλόγερος Ιωάννης Παπαγιαννάκης αναστήλωσε την ερειπωμένη εκκλησία του 12ου αιώνα που βρισκόταν στη θέση της και, κατόπιν, την ονοματοδότησε προς τιμήν των πολλών δωρητών της. 
Το κυπαρισσόδασος του Αποκόρωνα, στο τέρμα του χωριού και μέσα στα όρια του Δήμου Φρε. Το Εθνικό Μετσόβιο Πολυτεχνείο από το 1999 την έχει χαρακτηρίσει ως τοπίο ιδιαίτερου φυσικού κάλλους με κωδικό Τ.Ι.Φ.Κ. ΑΤ6020017 και αποτελεί τόπο κοινοτικής σημασίας με κωδικό GR 4340044 του Ευρωπαϊκού Οικολογικού Δικτύου NATURA 2000
Η «χρυσολιά», αιωνόβια ελιά, δίπλα στην εκκλησία και πάνω στον δρόμο που ενώνει τη νέα με την παλιά εθνική οδό.

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
Εγκυκλοπαίδεια Πάπυρος Λαρούς, εκδ. 1963 (ΠΛ)
Εγκυκλοπαίδεια Δομή, 2002-4
Οργανισμός εκδόσεων «Ελλάδα», χάρτες (Βαρελάς)
Περιοδικό «Διακοπές», εκδ. Δ.Ο.Λ.,  2010
eetaa.gr

Εξωτερικοί σύνδεσμοι
https://www.haniotika-nea.gr/57148-agioi-pantes/
https://www.youtube.com/watch?v=o6GKs6hYKhQ

Δήμος Αποκορώνου
Χωριά του νομού Χανίων
Στεφανία Γουλιώτη

Η Στεφανία Γουλιώτη (3 Νοεμβρίου 1980) είναι Ελληνίδα ηθοποιός.

Βιογραφία 
Γεννήθηκε και μεγάλωσε στο Παλαιό Φάληρο. Το 1998 μπαίνει στην Γεωολογική Σχολή του Πανεπιστημίου Αθηνών, όπου και φοιτεί για δυο χρόνια. Δεν κατάφερε να αποφοιτήσει διότι παράλληλα γίνεται δεκτή στη Δραματική Σχολή του Εθνικού Θεάτρου. Αποφοίτησε με άριστα το 2004. Έγινε γνωστή στο ευρύ κοινό μέσα από την σειρά Χαρά Αγνοείται το 2009. Έχει συμμετάσχει σε τηλεοπτικές σειρές, θεατρικές παραστάσεις και σε κινηματογραφικές ταινίες.

Φιλμογραφία

Τηλεόραση

Κινηματογράφος

Παραπομπές 

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Απόφοιτοι της Δραματικής Σχολής του Εθνικού Θεάτρου
Γιώργος Καραγιάννης

Ο Γιώργος Καραγιάννης είναι Έλληνας νομικός, πολιτικός και εν ενεργεία Υφυπουργός αρμόδιος για θέματα Υποδομών.

Βιογραφικά Στοιχεία 
Ο Γεώργιος Καραγιάννης γεννήθηκε στη Θεσσαλονίκη.

Είναι πτυχιούχος Νομικής από το Πανεπιστήμιο Νεάπολις Πάφου και ακολούθως έλαβε παρακολούθησε το Μεταπτυχιακό Πρόγραμμα Σπουδών στη Διοίκηση Υπηρεσιών του Τμήματος Τμήματος Οργάνωσης και Διοίκησης Επιχειρήσεων του Οικονομικού Πανεπιστημίου Αθηνών.

Στις 30 Σεπτεμβρίου 2014, αναλαμβάνει καθήκοντα ως Γενικός Γραμματέας Ενημέρωσης και Επικοινωνίας, θέση που διατήρησε έως τον Ιανουάριο του 2015.

Έχει εργαστεί στον ιδιωτικό τομέα και στον κλάδο της συμβουλευτικής. Επιπλέον έχει εργαστεί ως στέλεχος της Αττικό Μετρό.

Από τις 16 Ιουλίου 2019 έως τις 31 Αυγούστου 2021 διετέλεσε Γενικός Γραμματέας Υποδομών στο Υπουργείο Υποδομών και Μεταφορών. Στις 31 Αυγούστου 2021, με απόφαση του Πρωθυπουργού Κυριάκου Μητσοτάκη, ανέλαβε καθήκοντα Υφυπουργού αρμόδιου για θέματα Υποδομών.

Είναι έγγαμος και πατέρας δύο παιδιών. Ομιλεί την αγγλική γλώσσα.

Παραπομπές 

Καραγιάννης
Πείραμα του Ερατοσθένη

Το πείραμα του Ερατοσθένη είναι ένα πείραμα του 3ου αιώνα μ.Χ. και με την εφαρμογή του κατόρθωσε ο Ερατοσθένης ο Κυρηναίος να υπολογίσει την περιφέρεια της Γης με γεωμετρικό τρόπο. Οι υπολογισμοί του έφτασαν αρκετά κοντά στην πραγματική τιμή που έχουμε σήμερα.

Τρόπος Μέτρησης Περιφέρειας της Γης 
Ο Ερατοσθένης ήξερε ότι κατά το μεσημέρι του θερινού ηλιοστασίου, οι ακτίνες του Ήλιου στη Συήνη (Ασουάν) πέφτουν κάθετα. Βασισμένος σε αυτό, τοποθέτησε ένα ραβδοειδές αντικείμενο κάθετα στο έδαφος στην Αλεξάνδρεια και μέτρησε τη γωνία μεταξύ του αντικειμένου και των ακτίνων του ήλιου. Επειδή η  απόσταση Γης-Ήλιου είναι μεγάλη, οι ακτίνες πέφτουν σχεδόν παράλληλα. Άρα αυτή η γωνία είναι σχεδόν ίση με τη γωνία του κυκλικού τόξου Αλεξάνδρειας - Συήνης ως εντός εναλλάξ. Άρα: 

Η γωνία που μέτρησε είναι 7,2ο. Μετά από αυτή τη διαδικασία βρήκε ότι η περιφέρεια της Γης είναι 39.000 με 46.000 Km. Η τιμή που έχουμε βρει σήμερα ως την περιφέρεια της Γης είναι 40.008 Km. Παρατηρούμε ότι οι σωστή τιμή βρίσκεται στους υπολογισμούς του Ερατοσθένη.

Έμμεσα αποτελέσματα του πειράματος του Ερατοσθένη 
Από την περιφέρεια της Γης μπορούμε να βρούμε κι άλλα πράγματα χρησιμοποιώντας τη Γεωμετρία. Από την περιφέρεια μπορούμε να βρούμε προσέγγιση της ακτίνας της Γης διαιρώντας με το 2π και του όγκου της Γης βρίσκοντας τον κύβο της περιφέρειας και μετά διαιρώντας με το 32/3 επί το τετράγωνο του π.

Πιθανά λάθη κατά τη μέτρηση 
Κατά την εκτέλεση του πειράματος υπήρξαν κάποια λάθη τα οποία δεν προέβλεψε ο Ερατοσθένης. Η Γη έχει σχεδόν σφαιρικό σχήμα (γεωειδές σχήμα), πράγμα που σημαίνει ότι για να βρούμε την περιφέρεια της Γης, πρέπει οι 2 πόλεις (Συήνη και Αλεξάνδρεια) και ένας πόλος της Γης να φτιάχνουν κύκλο την περιφέρεια της Γης. Όμως αυτά τα 3 σημεία δεν φτιάχνουν κύκλο τη περιφέρεια της Γης επειδή δεν έχουν κοινό Γεωγραφικό Μήκος.

Επίσης, το έδαφος δεν είναι πάντα λείο. Η μετρημένη γωνία μπορεί να είχε ένα μικρό σφάλμα λόγω καμπυλότητας του εδάφους. Όμως, ένα μικρό σφάλμα στη μέτρηση της γωνίας είναι μεγάλο στη περιφέρεια που έχουμε βρει  λόγω της μεγάλης ακτίνας της Γης.

Παραπομπές 

Αρχαία Ελλάδα
Επιστήμη
Ραούλ Ντίας Άρσε

Ο Ραούλ Ντίας Άρσε (Ισπανικά: Raúl Díaz Arce, γεννήθηκε 1 Φεβρουαρίου 1970) είναι Σαλβαδοριανός πρώην επαγγελματίας ποδοσφαιριστής που αγωνιζόταν ως επιθετικός. Είναι ο πρώτος σκόρερ στην ιστορία της Εθνικής του Ελ Σαλβαδόρ με 39 γκολ σε 68 εμφανίσεις.

Καριέρα

Ο Ντίας Άρσε ξεκίνησε την καριέρα του από τη δεύτερη κατηγορία της πατρίδας του και στη συνέχεια μεταγράφηκε στην ομάδα της πρώτης κατηγορίας ΚΝ Λουίς Έιντζελ Φέρπο για πέντε χρόνια, σημειώνοντας συνολικά 150 γκολ σε 200 επίσημους αγώνες κατακτώντας και δύο τίτλους πρωταθλήματος.

Από το 1996 ακολούθησε καριέρα στην Μέιτζορ Λιγκ Σόκερ των Ηνωμένων Πολιτειών, αρχικά με τη Ντι Σι Γιουνάιτεντ. Αναδείχθηκε γρήγορα ως επικίνδυνος σκόρερ, σημειώνοντας 23 γκολ στην πρώτη του σεζόν, τερματίζοντας δεύτερος σκόρερ του πρωταθλήματος. Συνέχισε να λάμπει στη δεύτερη σεζόν του, σημειώνοντας 15 γκολ και βοηθώντας το σύλλογο να κατακτήσει τον δεύτερο συνεχόμενο τίτλο του πρωταθλήματος. Οι διαφωνίες σχετικά με τον μισθό του τον οδήγησαν σε συχνές μεταγραφές στη συνέχεια και φθίνουσα πορεία. Φεύγοντας από το ΜΛΣ το 2003 ήταν δεύτερος σκόρερ όλων των εποχών με 82 γκολ σε 150 αγώνες.

Το 2000 ψηφίστηκε από την IFFHS 15ος καλύτερος ποδοσφαιριστής του 20ού αιώνα για την Κεντρική και Βόρεια Αμερική και κορυφαίος της χώρας του.

Τίτλοι και διακρίσεις

ΚΝ Λουίς Έιντζελ Φέρπο
 Πρωτάθλημα Σαλβαδόρ (2): 1991–92, 1992–93

Ντι Σι Γιουνάιτεντ
 MLS Cup (2): 1996, 1997
 USA Open Cup: 1996

Ατομικές διακρίσεις
 IFFHS : 15ος καλύτερος ποδοσφαιριστής του 20ού αιώνα στην Κεντρική και Βόρεια Αμερική

Δείτε επίσης

 Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές

 

Σαλβαδοριανοί ποδοσφαιριστές
Ποδοσφαιριστές Εθνικής Ελ Σαλβαδόρ
Ποδοσφαιριστές Μέιτζορ Λιγκ Σόκερ
Ποδοσφαιριστές Νιου Ίνγκλαντ Ρεβολούσιον
Ποδοσφαιριστές Τσάρλεστον Μπάτερι
Ποδοσφαιριστές Κολοράντο Ράπιντς
Ποδοσφαιριστές Ντι Σι Γιουνάιτεντ
Επιθετικοί ποδοσφαιριστές
Εκκλησία του Μαραντόνα

Η Εκκλησία του Μαραντόνα (Ισπανικά: Iglesia Maradoniana, κοινώς γνωστή ως Μαραντονισμός) είναι μια θρησκεία, που δημιουργήθηκε από οπαδούς του αείμνηστου Αργεντινού ποδοσφαιριστή, Ντιέγκο Μαραντόνα, τον οποίο πιστεύουν πως είναι ο καλύτερος παίκτης όλων των εποχών.

Η Εκκλησία ιδρύθηκε στις 30 Οκτωβρίου 1998 (ημέρα των 38ων γενεθλίων του Μαραντόνα) στην πόλη Ροσάριο της Αργεντινής, από τρεις θαυμαστές (Héctor Campomar, Alejandro Verón και Hernán Amez). Θα μπορούσε να θεωρηθεί ως ένας τύπος συγκρητισμού ή ως θρησκεία, ανάλογα με τον θρησκευτικό ορισμό που θα επιλέξει κάποιος να χρησιμοποιήσει. Ειπώθηκε από τον Αλεχάντρο Βερόν, έναν από τους ιδρυτές: «Έχω μια κανονική θρησκεία, και αυτή είναι η Καθολική Εκκλησία, και έχω μια θρησκεία που έχει περάσει στην καρδιά μου, το πάθος μου και αυτή είναι η Εκκλησία του Μαραντόνα». Η Εκκλησία υποτίθεται ότι μετράει τα χρόνια από τη γέννηση του Μαραντόνα, το 1960, με τον χαρακτηρισμό d. D. (Ισπανικά: después de Diego, δηλαδή "μετά τον Ντιέγκο"). Χρησιμοποιούν επίσης το D10S για τον Μαραντόνα, καθώς συνδυάζει τη λέξη Dios ("Θεός") και το 10, αυτόν στη φανέλα του Μαραντόνα.  Οι πιστοί συγκεντρώνονται κάθε εβδομάδα σε όλο τον κόσμο όπου μοιράζονται μαρτυρίες για το αποτέλεσμα του Μαραντόνα στη ζωή τους, βαφτίζονται σε ένα τελετουργικό που τους εμπλέκει να αναδημιουργήσουν το στόχο «το χέρι του Θεού» και να γιορτάσουν τη δική τους εκδοχή των Χριστουγέννων στις 30 Οκτωβρίου (γενέθλια του Μαραντόνα). 
Ο ίδιος ο Μαραντόνα είναι απρόθυμος να δεχθεί αυτές τις συγκρίσεις. Σε αρχειακό υλικό έρχεται σε αντίθεση με έναν Ιταλό παρουσιαστή τηλεόρασης που δηλώνει ότι «οι Ναπολιτάνοι έχουν το Μαραντόνα μέσα τους περισσότερο από ό,τι έχουν το ίδιο το Θεό». Τα ιδρυτικά μέλη υπολογίστηκαν σε 200 και οι «οπαδοί» σε άνω των 20.000 όπως φαίνονταν από τον επίσημο ιστότοπο το 2004. Νεότερες πληροφορίες θέλουν την επέκταση του θρησκευτικού ιδιώματος και σε άλλες χώρες της Λατινικής Αμερικής πλην της πατρίδας του καθώς και στη Γαλλία και το Καναδά, και τον αριθμό των πιστών σε τουλάχιστον 500.000.

Δέκα Εντολές και προσευχή

Δέκα Εντολές 
Οι "Δέκα εντολές" της Εκκλησίας του Μαραντόνα είναι:

 Η μπάλα δεν λερώνεται ποτέ.
 Αγαπάτε το ποδόσφαιρο πάνω από όλα.
 Δηλώστε άνευ όρων αγάπη για τον Ντιέγκο και την ομορφιά του ποδοσφαίρου.
 Υπερασπιστείτε τη φανέλα της Αργεντινής.
 Διαδώστε τα νέα για τα θαύματα του Ντιέγκο σε όλο το σύμπαν.
 Τιμήστε τους ναούς όπου έπαιζε και τις ιερές του φανέλες.
 Μην ανακηρύσσετε τον Ντιέγκο ως μέλος οποιασδήποτε ομάδας.
 Κηρύξτε και διαδώστε τις αρχές της Εκκλησίας του Μαραντόνα.
 Μετατρέψτε σε "Ντιέγκο" το μεσαίο σας όνομα.
 Ονομάστε τον πρώτο σας γιο "Ντιέγκο".

Προσευχή 

Παρατηρούμε ότι η συγκεκριμένη προσευχή έχει δημιουργηθεί εξ ολοκλήρου βασισμένη στο πρότυπο της Κυριακής προσευχής, δηλαδή του λεγόμενου "Πάτερ ἡμῶν".

Παραπομπές 

Ποδόσφαιρο στην Αργεντινή
Παρωδίες Θρησκειών
Σαμπίνε Βάις (φωτογράφος)

Η Σαμπίνε Βάις (Sabine Weiss ; γενν. Βέμπερ ; 23 Ιουλίου 1924 - 28 Δεκεμβρίου 2021) ήταν Γαλλοελβετίδα φωτογράφος και μια από τους σημαντικότερους εκπροσώπους του γαλλικού ουμανιστικού κινήματος φωτογραφίας, μαζί με τους Ρομπέρ Ντουανό, Γουίλι Ρόνις, Édouard Boubat και Izis. Γεννήθηκε στην Ελβετία και το 1995 πολιτογραφήθηκε Γαλλίδα.

Βιογραφία 
Ο πατέρας της Βάις ήταν χημικός μηχανικός και έφτιαχνε τεχνητά μαργαριτάρια από τα λέπια των ψαριών. Η οικογένεια κατοικούσε δίπλα στο συνοριακό φυλάκιο και έφυγε από το Saint-Gingolph όταν η ίδια ήταν ακόμα παιδί. Έδειξε ενδιαφέρον από πολύ μικρή για την φωτογραφία, για την οποία δήλωσε :Συνειδητοποίησα σε πολύ μικρή ηλικία ότι η φωτογραφία θα γινόταν το μέσο έκφρασής μου. Ήμουν περισσότερο οπτικός παρά πνευματικός τύπος. Δεν ήμουν πολύ καλή μαθήτρια. Παράτησα το λύκειο, έφυγα μια καλοκαιρινή ημέρα με ένα ποδήλατο.Η Βάις ξεκίνησε να φωτογραφίζει το 1932 με μια φωτογραφική μηχανή από βακελίτη, την οποία αγόρασε με το χαρτζιλίκι της ενώ εκτύπωνε τις φωτογραφίες στο περβάζι της. Ο πατέρας της υποστήριξε την επιλογή της και η ίδια έμαθε αργότερα την τεχνική της φωτογραφίας, από το 1942 έως το 1946, από τον Φρεντερίκ Μπουασοννά, έναν στούντιο φωτογράφο στην Γενεύη.

Δημοσιεύσεις
 J'aime le théâtre, της Catherine Valogne, Rencontres, Ελβετία 1962, 301.p. In-12, illustrated with B&W photography.
 Une semaine de la vie de Daniel, Mac Millain, ΗΠΑ 1969
 En passant, Contrejour, Γαλλία 1978
 Marchés et Foires de Paris, ACE, Γαλλία 1982
 Intimes convictions, by Claude Nori, Contrejour, Γαλλία 1989
 Hadad, Peintres, Cercle d'Art, 1992
 Vu à Pontoise, municipales, 1992
 La Réunion, galerie Vincent, Saint Pierre, 1995
 Bulgarie, Fata Morgana, 1996
 Giacometti, Fata Morgana, 1997
 Des enfants, text by Marie Nimier, Hazan, 1997, ()
 Poussettes, charrettes et roulettes, Musée de Bièvres, 2000
 André Breton, text by Julien Gracq, Fata Morgana, 2000
 Sabine Weiss soixante ans de photographie, by Jean Vautrin and Weiss, La Martinière, 2003
 Claudia de Medici, 2004
 Musiciens des villes et des campagnes, par Weiss, Gabriel Bauret et Ingrid Jurzak (Filigranes), 2006, ()
 See and Feel,  ABP (Pays-Bas), 2007
 "Masques et Rites, Burkina Faso", in the revue d'art TROU, no 20, 2010
 l'Œil intime, Presses de e-Center, 2011, ()
 l'Œil intime, Impression Escourbiac, new edition Οκτώβριος 2014, ()
 Sabine Weiss, co-edition with Jeu de Paume / La Martinière, preface by Marta Gili, text by Virginie Chardin, Ιούνιος 2016

Παραπομπές

Γάλλοι φωτογράφοι
Δημογραφικό πρόβλημα

Η Ελλάδα αντιμετωπίζει μείωση και γήρανση του πληθυσμού της. Αύξουσα πτώση της γονιμότητας, η οποία ποτέ δεν ήταν ιδιαίτερα υψηλή, αγγίζοντας το όριο αναπλήρωσης γενεάς, 2,1 τέκνα ανά γυναίκα, ήδη από τη δεκαετία του 1960 και το 1987 πέφτοντας από το 1,5 τέκνο ανά γυναίκα το αρνητικό ισοζύγιο γεννήσεων/θανάτων, η κοινωνιοικονομική κρίση της δεκαετίας του 2010 και η μαζική μετανάστευση οδήγησαν σε δραματική μείωση του πληθυσμού της χώρας που σε συνδυασμό με την μείωση του ποσοστού θνησιμότητας και αύξησης του προσδόκιμου ζωής, οδηγούν στη γήρανσή του, με την Ελλάδα να κατατάσσεται στην πρώτη εξάδα των γηρασκουσών χωρών παγκοσμίως. Τα χαμηλά ποσοστά γεννήσεων και το υψηλότερο προσδόκιμο ζωής συμβάλλουν στον μετασχηματισμό της πυραμίδας του πληθυσμού της χώρας. Η γήρανση του πληθυσμού έχει ως άμεση συνέπεια τη μείωση του εργατικού δυναμικού, και την επιβάρυνση του ασφαλιστικού συστήματος με την αύξηση των συνταξιούχων. Η αύξηση του βιοτικού επιπέδου οδηγεί στη μείωση των γεννήσεων. Η αστικοποίηση, η συσσώρευση, δηλαδή, του πληθυσμού σε συγκεκριμένες γεωγραφικές περιοχές της χώρας, ο κλονισμός του θεσμού της οικογενείας αλλά και η έλλειψη στρατηγικής δημογραφικής πολιτικής αποτελούν περαιτέρω αιτίες της μείωσης του πληθυσμού.

Εικάζεται ότι το 2030 1/3 θα υπερβαίνει την ηλικία των 60 ετών και το 2050 θα φθάνει το ήμισυ, με τη μέση ηλικία από τα 39 το 2019, να φθάνει στα 49 έτη. Χαρακτηριστικά, εκτιμάται ότι το 2035 θα κυμαίνεται από 10.414.600 μέχρι 9.523.200 και το 2050 δεν θα ξεπερνά τα 10.063.900

Παραπομπές
Η κεντρική επιστήμη

Η χημεία αποκαλείται συχνά ως η κεντρική επιστήμη λόγω του ρόλου της στη διασύνδεση των φυσικών επιστημών, που περιλαμβάνουν τη χημεία, με τις βιοεπιστήμες και τις εφαρμοσμένες επιστήμες όπως την ιατρική και τη μηχανική. Η φύση αυτής της σχέσης είναι ένα από τα κύρια θέματα στη φιλοσοφία της χημείας και στην επιστημομετρία. Η διατύπωση αυτή έγινε δημοφιλής με τη χρήση της σε ένα εγχειρίδιο που δημοσιεύτηκε από τους Theodore L. Brown και H. Eugene LeMay, με τον τίτλο Chemistry: The Central Science, το οποίο εκδόθηκε για πρώτη φορά το 1977, και με τη 13η έκδοση αυτού που δημοσιεύτηκε το 2014.

Ο κεντρικός ρόλος της χημείας φαίνεται ξεκάθαρα στη συστηματική και την ιεραρχική ταξινόμηση των επιστημών από τον Ογκίστ Κοντ. Κάθε κλάδος παρέχει ένα γενικότερο πλαίσιο για την περιοχή που προηγείται (μαθηματικά → αστρονομία → φυσική → χημεία → βιολογία → κοινωνικές επιστήμες). Οι Balaban και ο Klein πρότειναν πιο πρόσφατα ένα διάγραμμα που δείχνει τη μερική διάταξη των επιστημών στις οποίες η χημεία μπορεί να υποστηριχθεί ότι είναι «η κεντρική επιστήμη», καθώς παρέχει σημαντικό βαθμό διακλάδωσης. Κατά το σχηματισμό αυτών των συνδέσεων το χαμηλότερο πεδίο δεν μπορεί να μειωθεί πλήρως στα υψηλότερα. Αναγνωρίζεται ότι τα κατώτερα πεδία διαθέτουν αναδυόμενες ιδέες και έννοιες που δεν υπάρχουν στα ανώτερα πεδία της επιστήμης.

Έτσι, η χημεία βασίζεται στην κατανόηση των νόμων της φυσικής που διέπουν σωματίδια, όπως άτομα, πρωτόνια, νετρόνια, ηλεκτρόνια, θερμοδυναμική κ.λπ. αν και έχει αποδειχθεί ότι δεν «ανάγεται πλήρως» στην κβαντική μηχανική. Έννοιες όπως η περιοδικότητα των στοιχείων και οι χημικοί δεσμοί στη χημεία αναδύονται στο ότι είναι περισσότερες από τις υποκείμενες δυνάμεις που ορίζονται από τη φυσική.

Με τον ίδιο τρόπο, η βιολογία δεν μπορεί να αναχθεί πλήρως στη χημεία, αν και ο μηχανισμός που είναι υπεύθυνος για τη ζωή αποτελείται από μόρια. Για παράδειγμα, ο μηχανισμός της εξέλιξης μπορεί να περιγραφεί με όρους χημείας με την κατανόηση ότι είναι μια μετάλλαξη της σειράς των γενετικών [[ζευγών βάσεων στο DNA ενός οργανισμού. Ωστόσο, η χημεία δεν μπορεί να περιγράψει πλήρως τη διαδικασία αφού δεν περιέχει έννοιες όπως η φυσική επιλογή που είναι υπεύθυνες για την κινητήρια δύναμη της εξέλιξης. Η χημεία είναι θεμελιώδης για τη βιολογία, καθώς παρέχει μια μεθοδολογία για τη μελέτη και την κατανόηση των μορίων που συνθέτουν τα κύτταρα.

Οι συσχετίσεις και συνδέσεις που δημιουργούνται από τη χημεία διαμορφώνονται διαμέσου ορισμένων υποκλάδων που χρησιμοποιούν τεχνικές έννοιες από πολλαπλά επιστημονικά αντικείμενα. Η χημεία και η φυσική χρειάζονται και οι δύο στους τομείς της φυσικοχημείας, της πυρηνικής χημείας και της θεωρητικής χημείας. Η χημεία και η βιολογία διασταυρώνονται στους τομείς της βιοχημείας, της ιατρικής χημείας, της μοριακής βιολογίας, της χημικής βιολογίας, της μοριακής γενετικής και της ανοσοχημείας. Η χημεία και οι γεωτεχνικές επιστήμες διασταυρώνονται σε τομείς, όπως η γεωχημεία και η υδρολογία.

Παραπομπές 

 
Φιλοσοφία της επιστήμης
Χημεία
Μάρκο Σπίσου

Ο Μάρκο Σπίσου (γεννήθηκε στις 5 Φεβρουαρίου 1995) είναι Ιταλός επαγγελματίας καλαθοσφαιριστής της ΟΥΝΙΚΣ Καζάν του Πρωταθλήματος VTB και της Ευρωλίγκας. Ο Σπίσου παίζει συνήθως ως πόιντ γκαρντ.

Επαγγελματική σταδιοδρομία 
Τον Ιούλιο του 2016, ο Σπίσου στάλθηκε δανεικός στη Βίρτους Μπολόνια της Ιταλικής 2ης Κατηγορίας .  Με την Μπολόνια κέρδισε το ιταλικό κύπελλο LNP και αναδείχθηκε Πολυτιμότερος Παίχτης (MVP) των τελικών του Κυπέλλου LNP. 

Μετά από ένδεκα χρόνια με την Ντιναμό Σάσαρι, από το 2011, ο Σπίσου πήγε στην Ισπανία στην Ουνικάχα Μάλαγα, υπογράφοντας διετές συμβόλαιο.   Στις 12 Αυγούστου 2021, η Ουνικάχα Μάλαγα Malaga το συμβόλαιο του Μάρκο Σπίσου μετά την αποτυχία του Ιταλού παίχτη.  Η Ιταλική Ομοσπονδία Καλαθοσφαίρισης παρενέβη υπέρ του δηλώνοντας ότι η σωματική του κατάσταση ήταν επαρκής και ότι κανένας τραυματισμός δεν έθεσε σε κίνδυνο την κατάστασή του, με αποτέλεσμα να κληθεί για τους Ολυμπιακούς Αγώνες του Τόκιο.  Σύμφωνα με την Gazzetta dello sport, την πιο αναγνωρισμένη ιταλική αθλητική εφημερίδα, η ομάδα διοίκησης της Μάλαγα είχε δεύτερες σκέψεις σχετικά με τη συμφωνία και χρησιμοποίησε τη φυσική του κατάσταση ως δικαιολογία για την ακύρωση του συμβολαίου.  Τελικά, στις 19 Αυγούστου 2021, ο Σπίσου υπέγραψε στην ΟΥΝΙΚΣ Καζάν του Πρωταθλήματος VTB και προβιβάστηκε πρόσφατα στην Ευρωλίγκα .

Διακρίσεις 

 Βίρτους Μπολόνια

 Ιταλικό Κύπελλο LNP : 2017
 Πολυτιμότερος Παίχτης (MVP) Ιταλικού Κυπέλλου LNP : 2017

 Ντιναμό Σάσαρι

 FIBA Europe Cup : 2018–19

Παραπομπές

Εξωτερικοί σύνδεσμοι 
 Προφίλ FIBA

Καλαθοσφαιριστές Βίρτους Μπολόνια
Καλαθοσφαιριστές Βιόλα Ρέτζο Καλάμπρια
Πόιντ γκαρντ
Καλαθοσφαιριστές Λέγκα Μπάσκετ Σέριε Α
Ιταλοί καλαθοσφαιριστές
Καλαθοσφαιριστές Ντίναμο Σάσαρι
Καλαθοσφαιριστές Ούνικς Καζάν
Καλαθοσφαιριστές στους Θερινούς Ολυμπιακούς Αγώνες 2020
Σελίδες με μη επιθεωρημένες μεταφράσεις
Νίκος Κεσσανλής

Ο Νίκος Κεσσανλής (Θεσσαλονίκη, 1930 – Αθήνα, 2004) υπήρξε καταξιωμένος  Έλληνας ζωγράφος, εικαστικός και φωτογράφος.
Πρώτος του δάσκαλος ήταν ο Κωνσταντίνος Σπυρόπουλος (τα έτη 1944-1948) ενώ εν-συνεχεία σπούδασε στην Ανωτάτη Σχολή Καλών Τεχνών (1950-1955), με δασκάλους, μεταξύ άλλων, τους Ουμβέρτο Αργυρό και Γιάννη Μόραλη . Συνέχισε τις σπουδές του  στην Ιταλία όπου και εργάστηκε ως συντηρητής έργων τέχνης ενώ το 1952 έκανε την πρώτη του πανελλήνια εμφάνιση. Στα 1957 η πρώτη ατομική του έκθεση λαμβάνει χώρα με τον κατάλογο να προλογίζει ο σημαντικός κριτικός τέχνης  Giulio Carlo Argan.  Στην Ιταλία δημιούργησε την Ομάδα Σίγμα μαζί με τους Γιάννη Γαϊτη, Βλάση Κανιάρη, Δημήτρη Κοντό και Κώστα Τσόκλη. Ακόμα το 1959 τιμήθηκε με το πρώτο βραβείο Amedeo Modigliani και στη συνέχεια αποφάσισε να εγκατασταθεί μόνιμα στο Παρίσι, όπου και συνδέθηκε φιλικά με τον Pierre Restany. Το 1981 εκλέχθηκε καθηγητής της Ανωτάτης Σχολής Καλών Τεχνών (ΑΣΚΤ) ενώ το 1991 έως το 1995 διετέλεσε πρύτανης της σχολής.

Διακρίσεις
 1959: 1ο Βραβείο Amadeo Modigliani (Λιβόρνο)
 1961: Ευρωπαϊκό Βραβείο Lissone

Παραπομπές 

Έλληνες ζωγράφοι
Σβέυν ο Σταυροφόρος

Ο Σβέυν ο Σταυροφόρος, δαν.: Swend Korsfarer ( 1050 – 1097 στο Φιλομήλιο της Μ. Ασίας) από τον Οίκο των Έστριντσεν ήταν Δανός σταυροφόρος.

Βιογραφία 
Ο Σβέυν γεννήθηκε στη Δανία, ως γιος του βασιλιά Σβεν της Δανίας. Φημίζεται για τη συμμετοχή του στην Α΄ Σταυροφορία, στην οποία πέρασε κυρίως πολεμώντας τους Σελτζούκους. Στον δρόμο του προς την Ιερουσαλήμ το 1097, αυτός μαζί με 1.500 άλλους Δανούς ιππότες, δέχθηκαν επίθεση από τους Τούρκους. Οι Δανοί έχασαν τη μάχη και ο Σβέυν ο Σταυροφόρος με τη σύζυγό του Φλορίνα της Βουργουνδίας σκοτώθηκαν.

Οικογένεια
Παντρεύτηκε τη Φλωρίνη των Καπετιδών-Βουργουνδίας, κόρη του Εύδη Α΄ δούκα της Βουργουνδίας.

Βιβλιογραφικές αναφορές

Πηγές 

 Albert von Aachen (12ος αιώνας). Historia Hierosolymitanae expeditionis . Recueil des historiens des croisades (1879).
Πρίγκιπες της Δανίας
Οίκος του Έστριντσον
Βαθύ Αίγινας

Το Βαθύ είναι οικισμός στην Αίγινα, στην περιφερειακή ενότητα Νήσων της περιφέρειας Αττικής. Σύμφωνα με την απογραφή του 2011, το Βαθύ έχει 1.495 κατοίκους. Είναι κτισμένο σε υψόμετρο 80. Απέχει περίπου 10 χιλιόμετρα από την πόλη της Αίγινας. Στο Βαθύ υπάγεται η περιοχή Σουβάλα, όπου βρίσκεται λιμάνι, καταστήματα και χώροι εστίασης. Στην παραλία Σουβάλας στο παρελθόν βρίσκονταν θερμές πηγές με θερμοκρασία 25,4°C.

Το Βαθύ στο παρελθόν ήταν αγροτική περιοχή, στην οποία καλλιεργούταν αμπέλια και ελιές. Σώζονται παλιά αγροτόσπιτα πριν από τη Σουβάλα. Στο Βαθύ βρίσκεται ο ναός της Αγίας Τριάδας, η γυναικεία μονή της Παναγίας Ελευθεριώτισσας και ο Προφήτης Ηλίας στην κορυφή λόφου πάνω από τον οικισμό. Ο παλιός ναός της Αγίας Τριάδας είναι μονόχωρος καμαρόσκεπος των μεταβυζαντινών χρόνων. Άλλοι μονόχωροι καμαρόσκεποι ναοί των μεταβυζαντινών χρόνων στο Βαθύ είναι οι Άγιος Παντελεήμονας στο Κοκκαλάκι,, Άγιος Σεραφείμ στη Σουβάλα, όπου υπάρχει μεταγενέστερη προσθήκη, και Άγιοι Θεόδωροι.

Η πορεία του πληθυσμού σύμφωνα με τις απογραφές:

Παραπομπές 

Αίγινα
Βαΐα Αίγινας

Η Βαΐα ή Βαγία είναι οικισμός στην Αίγινα, στην περιφερειακή ενότητα Νήσων της περιφέρειας Αττικής. Σύμφωνα με την απογραφή του 2011, η Βαΐα έχει 291 κατοίκους. Είναι κτισμένη σε υψόμετρο 15. Απέχει περίπου 14 χιλιόμετρα από την πόλη της Αίγινας.

Η Βαΐα είναι κυρίως παραθεριστικός οικισμός και σε αυτόν λειτουργεί αλιευτικό καταφύγιο. Διαθέτει παραλία στην οποία εκβάλλει το ρέμα Γραμματικού σχηματίζοντας μικρό υγρότοπο. Κοντά στη Βαΐα βρίσκεται η μονή Ζωοδότου Χριστού και ο ναός του Προφήτη Ηλία και οι κατασκηνώσεις της Ιεράς Μητρόπολης Ύδρας, Σπετσών και Αιγίνης. Ανατολικά της Βαΐας βρίσκεται αμμώδης παραλία απέναντι από την οποία βρίσκεται νησίδα στην οποία είναι κτισμένο εξωκλήσι αφιερωμένο στη Ζωοδόχο Πηγή.

Στην περιοχή Τρούλος κτίστηκε τη δεκαετία του 1930 βάση του πολεμικού ναυτικού, η οποία μαζί με τη βάση στην Πέρδικα και αυτές στις Φλέβες αποτελούσαν την κύρια αμυντική προστασία του Σαρωνικού κόλπου. Η βάση καταλήφθηκε από τις γερμανικές κατοχικές δυνάμεις κατά τη διάρκεια του Β΄ΠΠ και μεταπολεμικά επέστρεψε στο πολεμικό ναυτικό. Από το 1994 στεγάζει το τμήμα λήψεως σημάτων του πολεμικού ναυτικού.

Η Βαΐα αναγνωρίστηκε ως οικισμός το 1951 και προσαρτήθηκε στην κοινότητα Μεσαγρού στην οποία παρέμεινε μέχρι το 1997, οπότε και με το πρόγραμμα Καποδίστριας προσαρτήθηκε στον δήμο Αίγινας.

Η πορεία του πληθυσμού σύμφωνα με τις απογραφές:

Παραπομπές 

Αίγινα
Ντμίτριι Ιγκόρεβιτς Ουζίνσκι

Ο Ντμίτριι Ιγκόρεβιτς Ουζίνσκι (γεννήθηκε στις 13 Ιουλίου 1993 στο Μπλαγκοβέσενσκ της Ρωσίας) είναι Ρώσος επαγγελματίας καλαθοσφαιριστής που αγωνίζεται στη θέση του σμολ. Αγωνίζεται στην ομάδα καλαθοσφαίρισης ΟΥΝΙΚΣ. 

Ο Ουζίνσκι ήταν παίχτης στην Σπαρτάκ Πριμόριε, με πρώτο προπονητή τον Βαλερί Μπούλακ.

Το 2009, αφού ήλθε με την ομάδα του Μπλαγκοβέσενσκ στο Βλαδιβοστόκ για το πρωτάθλημα SBA, ο Ουζίνσκι κλήθηκε στην ομάδα Νέων της Σπαρτάκ Πριμόριε. Έκανε την πρώτη εμφάνισή του στην κύρια ομάδα το 2012. Ο Ντμίτριο υπέγραψε τριετές συμβόλαιο με την Πριμόρσκιυ τον Μάιο του 2014[1]. Την περίοδο 2013-2014 κατέκτησε την τρίτη θέση του Ρωσικού Πρωταθλήματος, ενώ το 2013 και το 2015 κατέκτησε την τρίτη θέση του Κυπέλλου Ρωσίας.

Τον Αύγουστο του 2015, ο Ουζίνσκι πήγε στη Σαχαλίν,[2] με την οποία αναδείχθηκε πρώτος στη 2η Ρωσίας. Σε 39 αγώνες, ο Ντμίτριι είχε κατά μέσο όρο 5,7 πόντους, 3,1 ριμπάουντ και 0,9 ασίστ.

Τον Αύγουστο του 2016, ο Ουζίνσκι δοκιμάστηκε στη Νίζνι Νόβγκοροντ, και στη συνέχεια υπέγραψε τριετές συμβόλαιο με τον σύλλογο[3].

Την περίοδο 2018/2019 του Πρωταθλήματος VTB, ο Ουζίνσκι είχε κατά μέσο όρο 6,4 πόντους, 3,2 ριμπάουντ και 1,5 ασίστ. Στο FIBA Champions League, τα στατιστικά του ήταν 5,8 πόντοι, 3,5 ριμπάουντ και 0,8 ασίστ.

Ο Ουζίνσκι πήγε στην ΟΥΝΙΚΣ τον Ιούνιο του 2019, υπογράφοντας συμβόλαιο 1+1. [4] Σε 22 παιχνίδια στο Πρωτάθλημα VTB, ο Ντμίτριι είχε 2,5 πόντους και 1,4 ριμπάουντ.

Τον Αύγουστο του 2020, ο Ουζίνσκι υπέγραψε νέο συμβόλαιο με την ΟΥΝΙΚΣ [5].

Τη χρονιά 2020/2021, ο Ουζίνσκι ήταν δευτεραθλητής στο Eurocup[6] και στο Πρωτάθλημα VTB [7]. Ο Ντμίτριι έπαιξε συνολικά 55 παιχνίδια σε όλες τις διοργανώσεις κατά τη διάρκεια της περιόδου. Στο Πρωτάθλημα VTB, τα στατιστικά του ήταν 3,4 πόντοι και 1,7 ριμπάουντ.

Τον Ιούλιο του 2021, ο Ουζίνσκι ανανέωσε το συμβόλαιό του με την ΟΥΝΙΚΣ [8].

Προσωπική ζωή 
Τον Μάιο του 2017, ο Ντμίτριι Ουζίνσκι και η φίλη του Βαλέρια έγιναν επίσημα σύζυγοι[9].

Επιτεύγματα 
Δευτεραθλητής EuroCup: 2020/2021

Δευτεραθλητής Πρωταθλήματος VTB: 2020/2021

Τρίτη Θέση Σούπερ Καπ Πρωταθλήματος VTB: 2021

Δευτεραθλητής Ρωσίας: 2020/2021

Νικητής 2ης Ρωσίας: 2015/2016

Δευτεραθλητής 2ης Ρωσίας: 2014/2015

Τριταθλητής 2ης Ρωσίας: 2013/2014

Δευτεραθλητής Κυπέλλου Ρωσίας (2): 2017/2018, 2018/2019

Τριταθλητής Κυπέλλου Ρωσίας (2): 2012/2013, 2014/2015

Σημειώσεις 

[1] Дмитрий Узинский подписал новый контракт со «Спартаком-Приморье»

[2] Спасибо, ребята!

[3] Дмитрий Узинский стал игроком «Нижнего Новгорода»

[4] Добро пожаловать в команду

[5] Евгений и Дмитрий с нами

[6] Чуть-чуть не хватило

[7] ЦСКА – чемпион!

[8] Дмитрий Узинский продолжит карьеру в составе УНИКСа

[9] Дмитрий Узинский сыграл свадьбу!

Σύνδεσμοι 
 Профиль на сайте БК «Спартак-Приморье»
 []
 []
 []
 []
 []

Σούτινγκ γκαρντ
Καλαθοσφαιριστές Ούνικς Καζάν
Τόνι Τζεκίρι

Ο Τόνι Φρανκ Τζεκίρι (γεννήθηκε στις 23 Ιουλίου 1994) είναι Νιγηριανός επαγγελματίας καλαθοσφαιριστής της ΟΥΝΙΞ Καζάν του Πρωταθλήματος VTB και της Ευρωλίγκας .

Κολεγιακή σταδιοδρομία 
Ο Τζεκίρι έπαιξε τέσσερα χρόνια για τους Μαϊάμι Χιούρικεϊνς και συμμετείχε δύο φορές στην Φάση των 16. Ως ανώτερος είχε 7,6 πόντους και 8,6 ριμπάουντ μέσο όρο ανά αγώνα.

Επαγγελματική πορεία 
Ο Τζεκίρι υπέγραψε το πρώτο του επαγγελματικό συμβόλαιο με την τουρκική ομάδα Μπαντιρμά Κιρμιζί .  Την περίοδο 2017–18, ο Τζεκίρι έπαιξε με την ΜΚ Οστάνδη στο Βελγικό Πρωτάθλημα . Με την Οστάνδη κέρδισε το πρωτάθλημα και αναδείχθηκε Πολυτιμότερος Παίχτης (MVP) των τελικών του πρωταθλήματος. Ήταν επίσης ο κορυφαίος ριμπάουντερ στο PBL, με 7,3 ανά παιχνίδι.

Στις 3 Ιουλίου 2019, ο Τζεκίρι υπέγραψε μονοετές συμβόλαιο με την LDLC ΑΣΒΕΛ του Γαλλικού Πρωταθλήματος και της Ευρωλίγκας .   Είχε κατά μέσο όρο 8,7 πόντους και 7,5 ριμπάουντ ανά αγώνα σε 27 αγώνες. Στις 11 Ιουλίου 2020, ο Τζεκίρι υπέγραψε επίσημα διετές συμβόλαιο με την Μπασκόνια του Ισπανικού Πρωταθλήματος .  Είχε μέσο όρο 6,5 πόντους και 4,8 ριμπάουντ ανά παιχνίδι. Στις 25 Ιουλίου 2021, ο Τζεκίρι υπέγραψε με την ΟΥΝΙΚΣ Καζάν του Πρωταθλήματος VTB και της Ευρωλίγκας .

Στατιστικά σταδιοδρομίας

Ευρωλίγκα 

|-
| style="text-align:left;"| 2019–20
| style="text-align:left;"| ASVEL Basket
| 27 || 23 || 23.5 || .524 || .0 || .662 || 7.5 || 1.3 || .8 || .3 || 8.7 || 12.8
|-
| style="text-align:left;"| 2020–21
| style="text-align:left;"| Baskonia
| 30 || 14 || 18.5 || .510 || .0 || .643 || 4.9 || 1.9 || .7 || .4 || 6.0 || 8.4

Παραπομπές

Εξωτερικοί σύνδεσμοι 
 Βιογραφικό στους Μαϊάμι Χιούρικεϊνς

Καλαθοσφαιριστές Σάσκι Μπασκόνια
Νιγηριανοί καλαθοσφαιριστές
Καλαθοσφαιριστές Πρωταθλήματος Ισπανίας
Καλαθοσφαιριστές Γκαζιαντέπ
Σέντερ
Καλαθοσφαιριστές Ούνικς Καζάν
Καλαθοσφαιριστές Οστάνδης
Καλαθοσφαιριστές ΑΣΒΕΛ Βιλερμπάν
Αγιοπηγή Καρδίτσας

Η Άγιοπηγή είναι χωριό και έδρα ομώνυμης τοπικής κοινότητας, της δημοτικής ενότητας, δήμου και περιφερειακής ενότητας (τέως νομού) Καρδίτσας, στην περιφέρεια Θεσσαλίας, σύμφωνα με το πρόγραμμα Καλλικράτης. 

Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία και νομού Καρδίτσης, στο γεωγραφικό διαμέρισμα Θεσσαλίας. 
Μέχρι το 1927 ο οικισμός ονομαζόταν Δελή Ιμπραήμ ή Μπραήμι ή Ζαΐμι.

Γεωγραφία
Η Αγιοπηγή είναι οικισμός στο κέντρο σχεδόν του νομού Καρδίτσας, στον κάμπο κάτω από την πρωτεύουσα και στην ανατολική όχθη του ποταμού Καράμπαλη, σε μέσο σταθμικό υψόμετρο 130. Απέχει 6 χλμ. περίπου Ν. της Καρδίτσας. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 8,304 χμ² (2011).

Πληθυσμός

Διοικητικές μεταβολές μέχρι τον «Καλλικράτη»
Ως Δελή Ιμπραήμ

Ο οικισμός αναγνωρίστηκε το 1883 και προσαρτήθηκε στον δήμο Καρδίτσης του νομού Τρικάλων. Το 1899 πέρασε στον νομό Καρδίτσης και, το 1909, ξανά στον νομό Τρικάλων. Το 1927 μετονομάστηκε σε Αγιοπηγή

Ως Αγιοπηγή
Το 1944 υπήχθη οριστικά στον νομό Καρδίτσης
Με το ΦΕΚ 244Α - 04/12/1997 αποσπάστηκε από την κοινότητα Αγιοπηγής και προσαρτήθηκε στον δήμο Καρδίτσης
(Πηγή: )

Αξιοθέατα
Ο ναός Γέννησης της Θεοτόκου στην νοτιοδυτική είσοδο του χωριού

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
Εγκυκλοπαίδεια Πάπυρος Λαρούς, εκδ. 1963 (ΠΛ)
Εγκυκλοπαίδεια Δομή, 2002-4
Οργανισμός εκδόσεων «Ελλάδα», χάρτες (Βαρελάς)
Χάρτες «ROAD» (Άγραφα 1:50.000)
eetaa.gr

Εξωτερικοί σύνδεσμοι
https://www.facebook.com/%CE%95%CE%BA%CF%80%CE%BF%CE%BB%CE%B9%CF%84%CE%B9%CF%83%CF%84%CE%B9%CE%BA%CE%BF%CF%82-%CF%83%CF%85%CE%BB%CE%BB%CE%BF%CE%B3%CE%BF%CF%82-%CE%91%CE%B3%CE%B9%CE%BF%CF%80%CE%B7%CE%B3%CE%B7%CF%82%CE%97-%CE%94%CE%B7%CE%BC%CE%B7%CF%84%CF%81%CE%B1-1465210627136469/

 
Χωριά του νομού Καρδίτσας
Δήμος Καρδίτσας
Κυβερνήτης του Μέριλαντ

Ο Κυβερνήτης της πολιτείας του Μέριλαντ (αγγλικά: Governor of the State of Maryland), είναι ο αρχηγός της πολιτείας, ο επικεφαλής της πολιτειακής κυβέρνησης, και ο ανώτατος εκτελεστικός αξιωματούχος στην Αμερικανική πολιτεία του Μέριλαντ. Επιπλέον, ο Κυβερνήτης, είναι ταυτόχρονα και ο ανώτατος διοικητής των ενόπλων (της Εθνοφρουράς) και αστυνομικών δυνάμεων της πολιτείας. 

Ο Κυβερνήτης, είναι ο υψηλότερος αξιωματούχος στην πολιτεία, και λόγω των εκτεταμένων εξουσιών και αρμοδιοτήτων που του παρέχονται από το πολιτειακό Σύνταγμα του Μέριλαντ, κατάτασσεται ως ένας από τους πιο ισχυρούς Κυβερνήτες στις Ηνωμένες Πολιτείες.

Σημερινός και 62ος Κυβερνήτης του Μέριλαντ, είναι ο Ρεπουμπλικανός Λάρι Χόγκαν, από τις 21 Ιανουαρίου του 2015.

Προϋποθέσεις 
Κάθε άτομο που επιθυμεί να θέσει υποψηφιότητα για το αξίωμα του Κυβερνήτη του Μέριλαντ, πρέπει να πληροί τις εξής προϋποθέσεις:

 Να έχει συμπληρώσει το 30ο έτος της ηλικίας του
 Να είναι πολίτης των ΗΠΑ (να κατέχει την Αμερικανική ιθαγένεια) 
 Να είναι εγγεγραμμένος ψηφοφόρος στην πολιτεία του Μέριλαντ 
 Να είναι κάτοικος στην πολιτεία του Μέριλαντ, τουλάχιστον 5 χρόνια.

Παραπομπές

Εξωτερικοί σύνδεσμοι 
 https://governor.maryland.gov/

Μεριλαντ
 
Μέριλαντ
__ΕΥΡΕΤΗΡΙΟ__
2022 (αριθμός)

Το 2022 (Δύο χιλιάδες είκοσι δύο)  είναι ο σύνθετος αριθμός μετά το 2021 και πριν από το 2023.

Ιδιότητες 
 Είναι άρτιος αριθμός ως πολλαπλάσιο του 2.

Εξωτερικοί σύνδεσμοι

Ακέραιοι αριθμοί
Τζόζεφ Τίσο

Ο Τζόζεφ Γκασπάρ Τίσο(σλοβακικά:Jozef Gašpar Tiso, 13 Οκτωβρίου 1887 – 18 Απριλίου 1947) ήταν Σλοβάκος πολιτικός και ρωμαιοκαθολικός ιερέας που υπηρέτησε ως πρόεδρος της Σλοβακικής Δημοκρατίας, από το 1939 έως το 1945, όντας η Σλοβακία αυτόνομο κράτος μέσα στο Ράιχ. Το 1947, μετά τον πόλεμο, εκτελέστηκε για εγκλήματα πολέμου και εγκλήματα κατά της ανθρωπότητας στην Μπρατισλάβα, οι δίκες είχαν ήδη ξεκινήσει από τον Οκτώβριο του 1945, έπειτα από τη σύλληψή του από τους Αμερικανούς.

Γεννημένος το 1887 από Σλοβάκους γονείς στο Nagybiccse (σήμερα Bytča), τότε μέρος της Ουγγαρίας, μέρος της Αυστροουγγαρίας, ο Τίσο έμαθε αρκετές γλώσσες στα σχολικά του χρόνια , συμπεριλαμβανομένων των εβραϊκών και των γερμανικών. Εισήχθη στην ιεροσύνη από νεαρή ηλικία και βοήθησε στην καταπολέμηση της φτώχειας και του αλκοολισμού στη Σλοβακία. Εντάχθηκε στο Σλοβακικό Λαϊκό Κόμμα το 1918 και έγινε αρχηγός του κόμματος το 1938 μετά τον θάνατο του Andrej Hlinka. Στις 14 Μαρτίου 1939, η Σλοβακική Συνέλευση στην Μπρατισλάβα υιοθέτησε ομόφωνα τον νόμο 1/1939 που μετατρέπει την αυτόνομη Σλοβακική Δημοκρατία (που μέχρι τότε ήταν μέρος της Τσεχοσλοβακίας) σε ανεξάρτητη χώρα. Δύο ημέρες αφότου η ναζιστική Γερμανία κατέλαβε τα υπόλοιπα εδάφη της Τσεχίας, ανακηρύχθηκε το Προτεκτοράτο της Βοημίας και της Μοραβίας.

Ο Τίσο, ο οποίος ήταν ήδη Πρωθυπουργός της αυτόνομης Σλοβακίας, έγινε πρωθυπουργός της Σλοβακικής Δημοκρατίας και, τον Οκτώβριο του 1939, εξελέγη Πρόεδρός της.

Ο Τίσο συνεργάστηκε με τους Γερμανούς σε πογκρόμ Εβραίων, στέλνοντας πολλούς Σλοβάκους Εβραίους σε στρατόπεδα εξόντωσης και συγκέντρωσης στη Γερμανία και την κατεχόμενη από τους Γερμανούς, Πολωνία, ενώ μερικοί Εβραίοι στη Σλοβακία εξοντώθηκαν. Οι απελάσεις διήρκεσαν από τις 25 Μαρτίου 1942 έως τις 20 Οκτωβρίου 1942. 

Όταν ο Κόκκινος Στρατός κατέλαβε τα τελευταία μέρη της δυτικής Σλοβακίας τον Απρίλιο του 1945, ο Τίσο κατέφυγε στην Αυστρία και εν συνεχεία στη Γερμανία, όπου συνελήφθη από Αμερικανούς και εκδόθηκε πίσω στην ελεύθερη Τσεχοσλοβακία, όπου καταδικάστηκε για εσχάτη προδοσία και δωσιλογισμό, και εν συνεχεία εκτελέστηκε με απαγχονισμό το 1947 και ετάφη στην Μπρατισλάβα.

Παραπομπές

Εξωτερικοί σύνδεσμοι
 

Πρωθυπουργοί της Σλοβακίας
Εκτελεσθέντες για εγκλήματα πολέμου
Πολιτικοί του Β΄ Παγκοσμίου Πολέμου
Άνγκους "Μπουνάτσας" Μακ Ντακ

Ο Άνγκους ΜακΝτακ είναι μέλος της Φατρίας των Μακ Ντακ που είναι μια φανταστική Σκωτική οικογένεια ή φατρία (αγγλικά: clan) από την οποία κατάγεται ο χαρακτήρας της Ντίσνει, Σκρουτζ Μακ Ντακ. Ο Άνγκους ΜακΝτακ, γνωστός και ως "Μπουνάτσας", ήταν καπετάνιος στο επάγγελμα, θείος του Σκρουτζ Μακ Ντακ και αδερφός του Φέργκους και του Ιακωβου Μακ Ντακ. Γονείς του ήταν οι Καρβούνης Μακ Ντακ και Πίσσα Κατράμη.

Λίγα είναι γνωστά για την ιστορία του. Γεννήθηκε τον 19ο αι. Πρωτοεμφανίστηκε στον "Μεγάλο Αγώνα στον Μισσισιπή", του Καρλ Μπαρκς. Το 1870, συμμετείχε σε έναν αγώνα με τον Πόρκερ Χογκ στον οποίο έχασε γιατί το καράβι του βούλιαξε. Δέκα χρόνια μετά, ο ανηψιός του Σκρουτζ Μακ Ντακ, έφερε γούρι στον Μπουνάτσα ώστε να κερδίσει σε μια παρτίδα πόκερ ένα ποταμόπλοιο, το "Τσίλικο Δολλάριο", που ανήκε στον Πόρκερ Χογκ. Πέθανε το 1901.

Παραπομπές 

 ↑
Λιζίν

Το Λιζίν (γαλλικά: Lizines) είναι γαλλική κοινότητα στο νομό της Σεν-ε-Μαρν, στη διοικητική περιοχή της Ιλ-ντε-Φρανς.

Οι κάτοικοί του είναι γνωστοί ως Λιζινουά (γαλλικά: Lizinois).

Παραπομπές 

Κοινότητες της Σεν-ε-Μαρν
Κανάρης (πολεμικό πλοίο)

Κανάρης ονομάστηκαν τα ακόλουθα πλοία του Ελληνικού Πολεμικού Ναυτικού: 

 Κανάρης Ι, ακταιωρός, κατατάχθηκε το 1835
 Κανάρης ΙΙ, αντιτορπιλικό, κατατάχθηκε το 1880
 Κανάρης ΙΙΙ (L-53), αντιτορπιλικό κλάσης Hunt, κατατάχθηκε το 1942
 Κανάρης IV (D-212), αντιτορπιλικό κλάσης Gearing, κατατάχθηκε το 1972
 Κανάρης V (F-464), φρεγάτα κλάσης Έλλη, κατατάχθηκε το 2002

Δείτε επίσης 
 Κατάλογος των υφιστάμενων πλοίων του Πολεμικού Ναυτικού
 Κωνσταντίνος Κανάρης
Ντμίτρι Κουλάγκιν

Ο Ντμίτρι Αντρέγιεβιτς Κουλάγκιν (· Μόσχα, 1 Ιουλίου 1992) είναι Ρώσος επαγγελματίας καλαθοσφαιριστής. Με ύψος 1,97 μέτρα αγωνίζεται ως σούτινγκ γκαρντ στην Ζενίτ Αγίας Πετρούπολης του Πρωταθλήματος VTB.

Επαγγελματική σταδιοδρομία 
Ο Κουλάγκιν ξεκίνησε την επαγγελματική του σταδιοδρομία το 2009. Στις 12 Ιουλίου 2011, ο Κουλάγκιν υπέγραψε συμβόλαιο με την Τριούμφ Λιούμπερτσι.

Στις 9 Ιουλίου 2012, ο Κουλάγκιν υπέγραψε μονοετές συμβόλαιο με την Κράσνιε Κρίλια. Από το 2013 έως το 2015 έπαιξε με τους Τριούμφ Λιούμπερτσι / Ζενίτ Αγίας Πετρούπολης.

Στις 14 Ιουλίου 2015, υπέγραψε τριετές συμβόλαιο με την ΤΣΣΚΑ Μόσχας . Στις 26 Ιουλίου 2017, αποχώρησε από την ομάδα.

Το 2017, συμφώνησε με την  Λοκομοτίβ Κουμπάν. Το 2018, ανανέωσε το συμβόλαιό του μέχρι το 2022. Την περίοδο 2019-20, είχε κατά μέσο όρο 9,5 πόντους και 4,6 ασίστ στην VTB Λίγκα και 10,9 πόντους, 4,1 ριμπάουντ και 3,6 ασίστ στο Γιούροκαπ. Στις 23 Ιουλίου 2020, αποχώρησε από την ομάδα. 

Έμεινε εκτός δράσης τη σεζόν 2020-21 και στις 25 Ιουνίου 2021, υπέγραψε επίσημα με τη Ζενίτ Αγίας Πετρούπολης του Πρωταθλήματος VTB και της Ευρωλίγκα. Τη σεζόν 2021-22, κατέκτησε τον τίτλο της VTB Λίγκα, αφού η Ζενίτ επικράτησε της ΤΣΣΚΑ με 4-3 στη σειρά των τελικών.

Εθνική Ομάδα Ρωσίας 
Ο Κουλάγκιν έπαιξε με τις μικρές εθνικές ομάδες της Ρωσίας. Έπαιξε στο Ευρωπαϊκό Πρωτάθλημα Παίδων της FIBA το 2009, με μέσο όρο 20,8 πόντους ανά αγώνα. Κέρδισε επίσης το ασημένιο μετάλλιο στο Ευρωπαϊκό Πρωτάθλημα Εφήβων της FIBA του 2010 και το χάλκινο μετάλλιο στο Παγκόσμιο Κύπελλο Νέων Ανδρών της FIBA του 2011, όπου επιλέχτηκε στην καλύτερη ομάδα της διοργάνωσης.

Τίτλοι-Διακρίσεις

Συλλογικοί

ΤΣΣΚΑ Μόσχας 

 Ευρωλίγκα: (2016)
 VTB Λίγκα: (2017)

Ζενίτ Αγίας Πετρούπολης 

 VTB Λίγκα: (2022)

Ατομικοί 

 Καλύτερος νέος παίκτης στην VTB Λίγκα: (2014)
 Καλύτερος αμυντικός στην VTB Λίγκα: (2018)
 4x All Star Game VTB Λίγκα: (2018, 2019, 2020, 2021)
 Δεύτερη καλύτερη πεντάδα στο Γιούροκαπ: (2018)

Παραπομπές

Εξωτερικοί σύνδεσμοι 
 Ο Ντμίτρι Κουλάγκιν στο draftexpress.com
 Ο Ντμίτρι Κουλάγκιν στο eurobasket.com
 Ο Ντμίτρι Κουλάγκιν στο euroleague.net
 Ο Ντμίτρι Κουλάγκιν  στο fiba.com
   
 

Ρώσοι καλαθοσφαιριστές
Σμολ φόργουορντ
Σούτινγκ γκαρντ
Πόιντ γκαρντ
Καλαθοσφαιριστές Λοκομοτίβ Κουμπάν
Καλαθοσφαιριστές ΤΣΣΚΑ Μόσχας
Καλαθοσφαιριστές Ζενίτ Αγίας Πετρούπολης
Καλαθοσφαιριστές ΤΣΚ ΒΒΣ Σαμάρα
Καλαθοσφαιριστές ΜΚ Νίζνι Νόβγκοροντ
Καλαθοσφαιριστές ρωσικών συλλόγων
Καλαθοσφαιριστές VTB Λίγκα
Σελίδες με μη επιθεωρημένες μεταφράσεις
Ρολάντο Φονσέκα

Ο Ρολάντο Φονσέκα (Rolando Fonseca, γεννήθηκε 6 Ιουνίου 1974), είναι Κοσταρικανός πρώην ποδοσφαιριστής που αγωνιζόταν ως επιθετικός. Είναι κάτοχος του ρεκόρ διεθνών τερμάτων της χώρας του με 47.

Καριέρα

Ο Ρολάντο Φονσέκα έκανε το ντεμπούτο του πριν να κλείσει τα 17 του χρόνια στην πρώτη κατηγορία της Κόστα Ρίκα με την Ντεπορτίβο Σαπρίσα με την οποία κατέκτησε τον πρώτο τίτλο πρωταθλήματος τη σεζόν 1994–95 και ο ίδιος σημείωσε 17 γκολ σε μόνο 14 αγώνες. Το 1995 πήγε στο Μεξικό για να αγωνιστεί στη δεύτερη κατηγορία με την Πατσούκα και κατάφερε να ανέβει στην πρώτη κατηγορία. Ακολούθησαν και άλλες ομάδες στην Κεντρική Αμερική με σημαντική στιγμή την κατάκτηση του πρωταθλήματος με την Αμέρικα ντε Κάλι το 1997, ο ίδιος όμως δεν σημείωσε ούτε ένα γκολ σε 22 αγώνες που αγωνίστηκε. Από το 2002 αγωνίστηκε και πάλι με την Αλαχουελένσε
και έφτασε στο πρωτάθλημα σε δύο συνεχόμενες χρονιές. Σημείωσε συνολικά 129 γκολ στο πρωτάθλημα της χώρας του σε 271 αγώνες, και κατέκτησε τίτλους πρωταθλήματος 12 φορές σε τρεις χώρες (Κόστα Ρίκα, Γουατεμάλα, Κολομβία).

Ο Φονσέκα ήταν μέλος της εθνικής ομάδας της Κόστα Ρίκα από τα 18 του χρόνια. Ο ευέλικτος τρόπος παιχνιδιού του αγωνιζόμενος ως κεντρικός επιθετικός ή δεύτερος επιθετικός βοήθησε στην καθιέρωσή του. Το 1995 πέτυχε το πρώτο γκολ για την Κόστα Ρίκα. Αγωνίστηκε επίσης στο  Παγκόσμιο Κύπελλο του 2002 στην Κορέα και την Ιαπωνία συμμετέχοντας σε δύο αγώνες. Από το 2005 οι προσκλήσεις αραίωσαν σημαντικά φτάνοντας τις 113 στο τέλος της σταδιοδρομίας του. Το τελευταίο γκολ με την εθνική ομάδα ομάδα ήταν στις 28 Μαρτίου 2007 και ήταν το 1000ό γκολ στην ιστορία της εθνικής του και σημειώθηκε με αντίπαλο τη Χιλή (αποτέλεσμα 1–1).

Τίτλοι και διακρίσεις

 Πρωτάθλημα Κόστα Ρίκα (5) : 1994–95, 1995–96, 2001–02, 2002–03, 2004–05
 Πρωτάθλημα Γουατεμάλας (6) : 1997–98, 1998–99, 1999–00, 2002–03, 2008–09, 2010–11
 Πρωτάθλημα Κολομβίας : 1996–97
 ΚΟΝΚΑΚΑΦ Τσάμπιονς Καπ : 1993, 1995, 2004

Δείτε επίσης

 Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές

Κοσταρικανοί ποδοσφαιριστές
Ποδοσφαιριστές Εθνικής Κόστα Ρίκα
Ποδοσφαιριστές Αμέρικα δε Κάλι 
Ποδοσφαιριστές Ντεπορτίβο Σαπρίσα
Ποδοσφαιριστές ΛΝ Αλαχουελένσε 
Ποδοσφαιριστές Παγκοσμίου Κυπέλλου 2002
FIFA Century Club 
Επιθετικοί ποδοσφαιριστές
Άγιος Αθανάσιος Λακωνίας

Ο Άγιος Αθανάσιος είναι οικισμός της τοπικής κοινότητας Κούνου, της δημοτικής ενότητας Οιτύλου, του δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου, σύμφωνα με το πρόγραμμα Καλλικράτης 

Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Οιτύλου του νομού Λακωνίας, στο γεωγραφικό διαμέρισμα Πελοποννήσου.  
Ο Άγιος Αθανάσιος έχει ενταχθεί, από το 1978, στους παραδοσιακούς οικισμούς της Ελλάδας.  Το 2011 απογράφηκε χωρίς κατοίκους.

Γεωγραφία
Ο Άγιος Αθανάσιος είναι ημιορεινός οικισμός στη νοτιοδυτική Λακωνία. Ανήκει στα χωριά της Μάνης που βλέπουν στον Μεσσηνιακό κόλπο, πολύ κοντά στο ακρωτήριο Δρόσος και σε μέσο σταθμικό υψόμετρο 200. Απέχει 90 χλμ. περίπου Ν. της Σπάρτης.

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1928 και προσαρτήθηκε στην κοινότητα  Κούνου
Με το ΦΕΚ 102Α - 05/07/1994 αποσπάστηκε από την κοινότητα Κούνου και προσαρτήθηκε στον δήμο Οιτύλου
Με το ΦΕΚ 87Α - 07/06/2010 αποσπάστηκε από τον δήμο Οιτύλου και προσαρτήθηκε στον δήμο Ανατολικής Μάνης

(Πηγή: )

Αξιοθέατα
Η εκκλησία του Αγίου Αθανασίου, κτισμένη από ντόπια πέτρα και απόλυτα ενταγμένη στον περιβάλλοντα χώρο.

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
Εγκυκλοπαίδεια Πάπυρος Λαρούς, εκδ. 1963 (ΠΛ)
Εγκυκλοπαίδεια Δομή, 2002-4
Οργανισμός εκδόσεων «Ελλάδα», χάρτες (Βαρελάς)
Περιοδικό «Διακοπές», εκδ. Δ.Ο.Λ.,  2010
eetaa.gr

Εξωτερικοί σύνδεσμοι
https://naoistimani.blogspot.com/p/blog-page_430.html

Χωριά του νομού Λακωνίας
Δήμος Ανατολικής Μάνης
Μάρκο Γιάνσεν

Ο Μάρκο Γιάνσεν (Marco Jansen) (γενν. 1 Μαΐου 2000) είναι Νοτιοαφρικανός παίκτης του κρίκετ, ο οποίος αγωνίζεται για τη Νόρθ Γουέστ.

Στα πρώτα του χρόνια, ο Jansen συνήθιζε να παίζει κρίκετ. Σε ηλικία εννέα ετών, σε έναν αγώνα 20-over, σημείωσε 164 μη άουτ . Ο πατέρας του παρακολούθησε τον αγώνα και εντόπισε το ταλέντο του γιου του. Εκπαίδευσε τον Jansen στα δίχτυα μαζί με τον δίδυμο αδελφό του Duan. Ο Duan παίζει επίσης κρίκετ για τη North West.

Καριέρα 
Ο Jansen έκανε το ντεμπούτο του στη πρώτη κατηγορία για τη North West στο 2017–18 CSA Provincial One-Day Challenge στις 8 Απριλίου 2018.  Έκανε το ντεμπούτο του πρώτης κατηγορίας για τη Νόρθ Γουέστ στο 2018–19 CSA 3-Day Provincial Cup στις 11 Οκτωβρίου 2018. 

Τον Ιανουάριο του 2019, επιλέχτηκε στην ομάδα κρίκετ της εθνικής ομάδας κάτω των 19 ετών της Νότιας Αφρικής, πριν από την περιοδεία τους στην Ινδία.  Ήταν ο κορυφαίος wicket-taker για την Νόρθ Γουέστ στο 3-ήμερο Επαρχιακό Κύπελλο CSA 2018–19, με 27 αποβολές σε έξι αγώνες. 

Έκανε το ντεμπούτο του στο Twenty20 για τους Νάιτς στο 2018–19 CSA T20 Challenge στις 28 Απριλίου 2019.  Ήταν ο κορυφαίος wicket-taker για την Νορθ Γουέστ στο 3-ήμερο Επαρχιακό Κύπελλο CSA 2018–19, με 27 αποβολές σε έξι αγώνες. 

Τον Σεπτέμβριο του 2019, επιλέχτηκε στην ομάδα της ομάδας Ντούρμπαν Χίτ για το τουρνουά Mzansi Super League 2019. 

Τον Ιανουάριο του 2021, ο Jansen προστέθηκε στην ομάδα δοκιμών της Νότιας Αφρικής για την αναμέτρησή τους εναντίον του Πακιστάν .  Τον Φεβρουάριο του 2021, ο Jansen αγοράστηκε από τους Μουμπάι Ίντιανς στη δημοπρασία IPL ενόψει της Πρέμιερ Λιγκ Ινδίας του 2021.  Ο Jansen έκανε το ντεμπούτο του στο IPL για τους Ίντιανς Μουμπάι εναντίον της Ρόγιαλ Τσάλετζερς Μπανγκαλόρε στις 9 Απριλίου 2021. Πήρε 2 wicket για 28 τρεξίματα στα 4 over του, τα οποία περιλάμβαναν το wicket του Glenn Maxwell, το ντεμπούτο του IPL wicket.  Αργότερα τον ίδιο μήνα, πήρε μεταγραφή στην ομάδα της Ίστερν Πρόβινς, ενόψει της σεζόν κρίκετ 2021–22 στη Νότια Αφρική. 

Τον Μάιο του 2021, ο Jansen ονομάστηκε στην ομάδα δοκιμών της Νότιας Αφρικής για τη σειρά τους εναντίον των Δυτικών Ινδιών .  Τον Δεκέμβριο του 2021, ο Jansen έλαβε άλλη μια κλήση στην ομάδα δοκιμών της Νότιας Αφρικής, αυτή τη φορά για την εντός έδρας σειρά τους εναντίον της Ινδίας .  Έκανε το ντεμπούτο του στη δοκιμή στις 26 Δεκεμβρίου 2021, εναντίον της Ινδίας .  Το παρθενικό του δοκιμαστικό wicket ήταν ο Jasprit Bumrah, που πιάστηκε στο τρίτο γλίστρημα από τον Wiaan Mulder.

Παραπομπές 

Παίκτες του κρίκετ
Ιγνεάντα

Η σημερινή Ιγνεάντα (τουρκικά: İğneada) είναι μικρή κωμόπολη εντός του διαμερίσματος Ντεμίρκιοϊ στην επαρχία Σαράντα Εκκλησιών της Τουρκίας. Βρίσκεται στην ακτή της Μαύρης Θάλασσας και απέχει περίπου 5 χιλιόμετρα νότια από τον ποταμό Ρέζοβο ο οποίος σχηματίζει τα σύνορα με τη Βουλγαρία. Ο πληθυσμός της ήταν 1.966 κάτοικοι το 2010.

Η γη καλύπτεται κυρίως από δάση βελανιδιάς, χαρακτηριστική χλωρίδα των Ορέων Στράντζα. Η δασοκομία, η αλιεία και ο τουρισμός είναι οι κύριες ασχολίες του πληθυσμού της πόλεως.

Ο Εθνικός Δρυμός Βαλτοτόπου Ιγνεάντα με τον Προστατευόμενο Βιότοπο της Λίμνης Σάκα βρίσκεται γύρω από την κωμόπολη. Φιλοξενεί ένα από τα λίγα εναπομείναντα δάση σε πληµµυρική πεδιάδα σε όλη την Ευρώπη, η οποία φιλοξενεί πολλά διαφορετικά είδη πτηνών.

Ο δεύτερος από τους πυρηνικούς σταθμούς της Τουρκίας σχεδιάζεται να κατασκευαστεί στην περιοχή. Υποβλήθηκε και εγκρίθηκε μια τέταρτη εκτίμηση περιβαλλοντικών επιπτώσεων. Δεν έχει οριστεί χρονοδιάγραμμα ή προϋπολογισμός για το έργο από τον Νοέμβριο του 2015.

Ιστορία
Η αρχαία Θυνία, μια πόλη στην αρχαία Θράκη στις ακτές του Εύξεινου Πόντου γνωστοποιημένη από πολλούς αρχαίους συγγραφείς, ευρίσκετο βορείως της Σαλμυδησσού, ενδεχομένως όντας εντός της επικράτειας των Θυνών, εντούτοις ο Στράβων μιλάει για την περιοχή ότι ανήκε στους Απολλωνιάτες. Σύμφωνα με τον Πλίνιο τον Πρεσβύτερο, η πόλη ήταν τοποθετημένη ελαφρώς νοτίως του ακρωτηρίου.

Παραπομπές

Παράκτιοι οικισμοί στην Τουρκία
Παραθαλάσσια θέρετρα στην Τουρκία
Αλιευτικές κοινότητες στην Τουρκία
Οικισμοί στην Αρχαία Θράκη